Publication: Magyar Közlöny
Issue: MK-2001-58 (Year: 2001, Number: 58)
Era: 1990-2004
Section: a 18/2001. (V. 23.) KöViM—BM—KöM együttes rendelethez
Paragraph Index: 615

3. A felülvizsgálatra csak olyan konstrukciójú műszer alkalmazható, amely az 1. és 2. pontban meghatározott feltételeken túl legalább a 3.2. pontban foglaltaknak megfelelő és a következő vagy mindkettő móddal rendelkezik: 3.1. „A” mérési móddal, amelyben a készülék a különböző (felfutási jelleg, dinamika stb.) lehetséges gépkocsi füstöléseknél a mérésre előírt pontossággal azonos értéket mutat, mint egy 430 mm hosszú mérőkamrájú és 0,05 s-nál kisebb elektromos időállandójú készülék; 3.2. „B” mérési móddal, amelyben a készülék a különböző (felfutási jelleg, dinamika stb.) lehetséges gépkocsi füstöléseknél a mérésre előírt pontossággal azonos értéket mutat, mint egy 430 mm hosszú mérőkamrájú és 0,9—1,1 s közötti elektromos időállandójú készülék.

Source: https://magyarkozlony.hu/hivatalos-lapok/aa3a96ffea40c5bf285e516b161e470da5bfd456/dokumentumok/9de40a9cd3ffe03398453c8775565856b04a0fcf/letoltes